સ્ત્રીઓને એ પછી તેમના અલગ સામુહિક રહેઠાણમાં લઈ જવામાં આવી. સુવા માટે પલંગની વ્યવસ્થા હજુ થઈ ન હતી, પરંતુ તેમને પથારી જરૂર આપવામાં આવી હતી. દરવાજે ઊભા રહીને ઓસ્કરે જેનો ઉલ્લેખ કર્યો હતો એ સુપ તૈયાર થઈ ગયો હતો. ડેફથી મગાવેલા એક મોટા વાસણમાંથી કાઢીને એસએસની એક છોકરીએ તેમને સુપ પીરસ્યો. અત્યંત ઘાટ્ટા એ સુપમાં પૌષ્ટિક વસ્તુઓનો છૂટથી તરતો હતો. સુપમાંથી નીકળતી સુગંધ આવનારા ઉજળા ભવિષ્ય વિશેનાં અનેક વચનોની ખાતરી આપી રહી હતી! “હવે તમારે કોઈ જ વાતની ચિંતા કરવાની રહેતી નથી.” પરંતુ હજુ એ સ્ત્રીઓ પોતાના પુરુષોને સ્પર્શ કરી શકે તેમ ન હતી. હાલ પુરતું સ્ત્રીઓના રહેઠાણને ફરજીયાત અલગ રાખવામાં આવ્યું હતું. મેડિકલ કર્મચારીઓની સલાહ મુજબ સ્ત્રીઓ ઓસ્વિટ્ઝમાંથી કયો રોગ લઈને આવી હશે એ બાબતે ખુદ ઓસ્કર પોતે પણ ચીંતિત હતો!